ไอจีสื่อรัก คบ 4 ปี พิธีกรหนุ่ม ขนสินสอดแต่งหนุ่มพยาบาล 
พิธีกรหนุ่มวัย 26 หอบสินสอดสองแสน ทองสิบบาท แต่งหนุ่มพยาบาลวัย 34 หลังรู้จักทางอินสตาแกรม ดูใจ 4 ปี จึงยอมแต่งงาน ญาติ เพื่อน ร่วมแสดงความยินดีเพียบ ,เมื่อเช้าวันที่ 16 มิ.ย.61 ที่บ้านเลขที่ 112 ต.หนองบัวตะเกียด อ.ด่านขุนทด จ.นครราชสีมา ซึ่งเป็นบ้านของ นายฉอ้อย และ นางสมัย บมขุนทด ได้มีการจัดพิธีมงคลสมรส ระหว่าง นายกฤษณพงษ์ บมขุนทด หรือ ปาล์ม เจ้าสาววัย 34 ปี กับนายสมชาย คำเคน หรือ บอล เจ้าบ่าว วัย 26 ปี โดยมีการจัดพิธีมงคลสมรสตามประเพณีเหมือนงานแต่งชายหญิงทุกประการ เพียงแต่คู่บ่าวสาววันนี้เป็นเพศชายทั้งคู่ ท่ามกลางความยินดีของบรรดาญาติมิตรและแขกเหรื่อกว่า 500 คน,ทั้งนี้ หลังจากพระสงฆ์เจริญพระพุทธมนต์ และถวายภัตตาหารเช้าเสร็จแล้ว เวลา 09.09 น. จึงได้ฤกษ์แห่ขันหมาก โดยมีสินสอด เป็นเงินสด 2 แสนบาท สร้อยคอทองคำพร้อมพระเลี่ยมทอง กำไลข้อมือ แหวนทอง รวม 10 บาท ไปทำพิธีสู่ขอนายกฤษณพงษ์ พร้อมกับเข้าพิธีมงคลสมรสหลั่งน้ำพระพุทธมนต์ประสาทพร จากญาติผู้ใหญ่ทั้งสองฝ่าย,ขณะที่คู่บ่าวสาวเปิดใจว่า ฝ่ายเจ้าบ่าว คือ นายสมชาย ทำงานอยู่ที่ร้านเดอะฟลาวเวอร์ควีน ในตัวเมืองชลบุรี ซึ่งเป็นร้านรับจัดดอกไม้ในงานมงคล และยังรับเป็นพิธีกรงานต่างๆ ส่วนเจ้าสาว คือ นายกฤษณพงษ์ หรือ ปาล์ม ทำงานเป็นพยาบาลวิชาชีพ ที่โรงพยาบาลพานทอง อ.พานทอง จ.ชลบุรี ทั้งคู่รู้จักกันทางอินสตาแกรม โดยคุยกันมา 1 ปี หลังจากนั้นจึงเจอตัวจริงกันในงานอีเวนต์แห่งหนึ่ง จากนั้นก็คบหากันเรื่อยมา จนครบ 4 ปี เมื่อวันที่ 9 ก.พ.ที่ผ่านมา เจ้าบ่าวจึงเป็นฝ่ายขอแต่งงาน เจ้าสาวก็ตกลงทันที จึงได้ไปหาฤกษ์แต่งงาน โดยทั้งคู่สัญญาว่าจะรักกันเหมือนเดิม เพิ่มเติมคือความดีต่อกัน และจะอยู่คู่กันตลอดไป,ผู้สื่อข่าวรายงานด้วยว่า ในช่วงขั้นตอนหลั่งน้ำพระพุทธมนต์ หรือรดน้ำสังข์นั้น นางวารี สมพงษ์ แม่เจ้าบ่าว เผลออวยพรให้คู่บ่าวสาวอยู่กันจนถือไม้เท้ายอดทองกระบองยอดเพชร มีลูกเต็มบ้านมีหลานเต็มเมือง สร้างเสียงหัวเราะให้กับแขกที่อยู่ในงาน ส่วนคู่บ่าวสาวชายหนุ่มทั้งคู่ ได้แต่ยิ้มเขินอาย.
พิธีกรหนุ่มวัย 26 หอบสินสอดสองแสน ทองสิบบาท แต่งหนุ่มพยาบาลวัย 34 หลังรู้จักทางอินสตาแกรม ดูใจ 4 ปี ญาติ เพื่อน ร่วมแสดงความยินดีเพียบ 
ชายรักชาย,ชายแต่งงานกับชาย,นครราชสีมา,พิธีกรหนุ่ม,หนุ่มพยาบาล,ข่าวทั่วไป